Anna Tõrvand-Tellmanni Inglise Kolledž

Anna Tõrvand-Tellmanni Inglise Kolledž oli inglise keele ja kultuuri süvaõppega kool Tallinnas aastatel 1932–1940. Kool asus Tallinnas Narva maanteel, samas hoones (Narva maantee 28) asub tänapäeval Tallinna Muusikakool.

 Ajalugu 
Kooli asutas 1932. aastal Anna Tõrvand-Tellmann, kes oli kooli juhatajaks kuni 1940. aastani. Anna Tõrvand-Tellmanni Inglise Kolledž oli Eesti esimene inglise keele süvaõppega kool.Eesti Entsüklopeedia. Tõrvand-Tellmann, AnnaEesti Rahvusraamatukogu. Anna Tõrvand-Tellmann

Anna Tõrvand-Tellmanni Inglise Kolledž oli erakool, kus inglise keele süvaõpe algas esimesest klassist. Koolil olid nii algkooli- kui ka gümnaasiumiklassid. Koolil oli eripärane koolivorm, sealhulgas rukkilillesinisedHellar Grabbi. Anna Tõrvand-Tellmann ja tema inglise kolledž. Sirp, 19.01.2007 inglise mütsid, tütarlastel sinised seelikud ja pluusid, poistel hallid ülikonnad.Jüri Simm, Ronald Seth – armastatud õpetaja ja hulljulge spioon, Kultuur ja Elu 1/2018 Tallinnas oli 1930. aastatel kaks inglise kolledži nime kandvat õppeasutust: üks oli 1932. aastal asutatud Anna Tõrvand-Tellmanni Inglise Kolledž ja 1936. aastal asutatud Riiklik Inglise Kolledž (RIK). 

Aastal 1936, kui krooniti kuningaks George VI, andis Inglise kolledži sümfooniaorkester ja 125-liikmeline segakoor koostöös Briti saatkonnaga kooli saalis kontserdi. Dirigent oli kooli muusikaõpetaja, Peterburi ja Berliini konservatooriumi haridusega Anton Kasemets, kontsertmeister oli Uno Järvela.Pisut Tallinna Muusikakooli ajaloost. Tallinna Muusikakooli veebisait.

Anna Tõrvand-Tellmanni Inglise Kolledž kui erakool suleti 1. augustist 1940.Eraalgkoolid suletakse, Postimees (1886-1944), nr. 202, 29 juuli 1940 1940. aasta sügisel suunati kooli endised õpetajad ja õpilased Tallinna 9. Keskkooli.Robert Nerman. Inglise kolledžist lootis juba esimene vabariik eliidi kasvulava. Eesti Päevaleht, 9. oktoober 2003

Anna Tõrvand-Tellmanni Inglise Kolledžis õppisid muu hulgas kirjanikud Dagmar Normet ja Erika Esop, tõlkija Vahur Linnuste, koorijuht Uno Järvela, filmirežissöör Valdur Himbek, näitleja, lavastaja, humorist Sulev Nõmmik, arhitektid Hugo Rennik ja Rein Zobel, kunstiajaloolane Tiina Nurk, muusikateadlane Helga Tõnson, muusika- ja teatrikriitik Vidrik Kivilo, arst Ly Lehtmets, arstiteadlane Argo Kõvamees, keemik Helvi Hödrajärv, näitleja Eduard Ralja, ajakirjanik Ülo Koit, ajaloolane Heldur Palli, tehnikateadlane Uno Liiv ja ujuja Guido Muttikas.

 Kooli nimi 
 1932–1933 Anna Tõrvand-Tellmanni Eraühisalgkool
 1933–1937 Anna Tõrvand-Tellmanni Inglise Kolledž
 1937–1940 Anna Tõrvand-Tellmanni Erakolledž

Viited

Kirjandus
 Arvo Jaama (koostaja). Rukkilillesinised koolimütsid Tallinna tänavail. Raamat Anna Tõrvand-Tellmannist, tema koolist ja tema õpilastest. Tallinn: Varrak, 2006
 Arvo Jaama (koostaja). Rukkilillesinised koolimütsid aegade keeristes. Raamat Anna Tõrvand-Tellmanni Erakolledži endiste õpilaste elusaatustest. Tallinn: Grenader, 2013 

Välislingid
 ETV saatesari "Ajavaod". Anna Tõrvand-Tellmann asutas Inglise Erakolledži, mis oli esimene inglise keele süvaõppega kool Eestis

Kategooria:Tallinna endised koolid
Kategooria:Eesti erakoolid